Odd-Karl Stangnes forsøkt evakuert fra Skjervøyskjæret
Odd-Karl Stangnes (51), som skal oppholde seg alene på Skjervøyskjæret i Nord-Troms i ett år, ble tidlig søndag morgen forsøkt evakuert på grunn av kraftig uvær. – Bølgene slår godt over hele skjæret, sa pressevakt i Redningsselskapet, Hasse Lindmo, til VG i 07-tiden søndag. Redningsskøyta «Oscar Tybring IV» og kystvaktskipet KV «Andenes» er ved skjæret, men været gjorde evakuering umulig. – Han er trygg i tilflukt i et lite batterirom i fyrlykten til senere i dag, skriver Redningsselskapet på Twitter. Lindmo forteller at både Redningsskøyta «Oscar Tybring IV», kystvaktskipet KV «Andenes» og KS «Sortland» er i beredskap i nærheten. – Det er mørkt, mye snøkav, og hav. Bølgene slår over skjæret, er også derfor han måtte opp på det høyeste punktet på skjære, i fyrlykten. Vi har hatt kontakt med ham, men vi er nødt til å avvente situasjonen før vi evakuerer, sier Lindmo. les ogsåMeteorologisk institutt har sendt ut gult farevarsel for mye snø og kraftig vindkast i Vest-Finnmark, Troms og Vesterålen. Frem til søndag ettermiddag er det ventet liten storm og vindkast opp i 35 meter i sekundet, skriver meteorologene på Twitter. Gjennom natten har det vært mye snø og vind ved skjæret. 51-åringen søkte selv tilflukt i et batterirom i en fyrlykt lørdag kveld. Kjæresten Hanne Unander skriver i en SMS til VG at Stangnes var trygt på plass i lykten sammen med hunden klokken 02 natt til søndag.
Redningsselskapet rykket ut til det lille skjæret i Troms for å evakuere Stangnes tidlig søndag morgen, men ble stoppet av uværet.